Document ID: /roh_data/filtered/rm_wikipedia_new.jsonl.gz/2845

Scuol ( [ʃkuə̯l]?/i; tudestg Schuls) è ina vischnanca politica en il circul Suot Tasna en il district da l'En dal chantun Grischun en Svizra.
Il 1. da schaner 2015 ha Scuol fusionau cun las vischnancas anteriuramain autonomas Ardez, Ftan, Guarda, Sent e Tarasp.

Num dal Lieu
Enfin l’onn 1943 aveva la vischnanca da Scuol uffizialmain num Schuls. Da l’onn 1943 enfin 1970 sa numnava ella Scuol/Schuls. Dapi l’onn 1970 è be pli il num rumantsch Scuol il num uffizial da la vischnanca. Dasperas vegniva era il num Bad Scuol utilisà, quel è dentant vegnì dismess l’onn 2000. Il num Scuol duai derivar dal latin scopulus (grip, piz).

Vopna
Descripziun: Sin l'aur nair ina cuppina da quatter funtaunas blau. La vopna simbolisescha Scuol sco ina impurtanta staziun da bogn termal, e las quatter funtaunas simboliseschan las funtaunas d'aua minerala dal territori da la vischnanca. 

Geografia
La vischnanca da Scuol giascha en l’Engiadina bassa sin 1250 m. s. m, en il nord da l’En. Las vischnancas cunfiantas èn Mals (IT-BZ), Val Müstair, e Taufers im Münstertal (IT-BZ). Il punct il pli aut da la vischnanca è il Piz Minschun (3068 m).

Fracziuns ed Quartiers da la vischnanca

Populaziun
Suenter la fusion da 2015 ha Scuol circa 4700 habitants.

Lingua
La lingua uffiziala da la vischnanca da Scuol è il rumantsch.

Religiun e confessiun
L'onn 1533 è la refurmaziun arrivada a Scuol.

Derivanza e naziunalitad
Dals 2196 abitants ch’abitavan l’onn 2005 a Scuol eran 1764 Svizzers.

Istorgia
Il vitg da Scuol cumpara l'onn en 1095 sut in num da Schulles.

Attracziuns
Il bogn termal da Scuol è la attracziun principala da la vischnanca. Il Parc Naziunal Svizzer è in autra attracziun che sa chatta en la Val S-Charl, 15 km en il sid. Las chasas Engiadinaisas sun eir fich atractivas.

Traffic

Scuol ha ina cumpagnia da autobus, il Bus da Scuol.
La Strada chantunala 27 passa per la vischnanca.
Scuol è era la staziun finala da la Viafier retica.

Pressa
Gasetta ordinaria da Scuol

Persunalitads
Cla Biert (1920–1981), scriptur rumantsch
Felix Calonder (1863–1952), cusseglier federal
Men Rauch (1888–1958), scriptur rumantsch
Gino Clavuot (* 20 avril 1985), chantadur da rap

Galeria

		
			
			
		
		
			
			
		
		
			
			
		
		
			
			
		
		
			
			
		

Vesair era
Bus da Scuol
Strada chantunala 27
Gasetta ordinaria da Scuol

Colliaziuns

 Datas geograficas areguard Scuol tar OpenStreetMap

La pagina da la vischnanca
Artigel Scuol en il Lexicon Istoric Svizzer
La pagina da Scuol turissem